আমাদের মহানবী (সা) কাফের মোনাফিক দ্বারা অনেক দু:খ কষ্ট লাঞ্চনা পেয়েছেন। এরপরও হযরত রাসূল (সা) কাফেদের উপর অভিসম্পাত করেনি। হযরত রাসূল (সা) দু:খ যাতনার বিষয়ে যদি উহ পরিমান শব্দ করতেন, তাহলে কাফেরের বংশ বলে কিছুই থাকতো না। মন্দ আচরণকারী ব্যক্তির হেদায়াত লাভের জন্যে আল্লাহর নিকট প্রার্থণা করাই হলো মোমিনের কাজ। অহেতুক কারো উপর অভিসম্পাত করলে তা নিজের উপর এসে পড়ে। হযরত আবু দারদা (রা) হতে বর্ণিত হয়েছে, হযরত রাসূল (সা) এরশাদ করেছেন, যখন বান্দা কোন কিছুর উপর অভিসম্পাত করে তখন সে অভিসম্পাত বাক্যটি আসমানের দিকে উড়ে যায়; কিন্তুু এর জন্য আসমানের দরজাগুলো বন্ধ করে দেয়া হয়। তারপর তা যমীনের দিকে ফিরে আসে এবং যমীনের দরজাগুলোও বন্ধ করে দেয়া হয়। অতঃপর তা ডান দিকে যায় এবং পুণরায় বাম দিকে ফিরে আসে। আর যখন এভাবে কোন দিকেই স্থান না পায় তখন অভিসম্পাত দানকারীর দিকে ফিরে আসে। যার উপর অভিসম্পাত করা হয়েছে যদি সে অভিসম্পাতের উপযোগী না হয়। অভিসম্পাত তার দিকেই প্রত্যাবর্তন করে। ( আবু দাউদ)।